Cuneiform Tablet VS 26 10 (VAT 13542)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ba-ni ù ša-lim-a-šùr-ma a-na pu-šu-ke-en₆ qí-bi₄-ma i-na na-áš-pár-tí-kà um-ma a-ta-ma i KÙ.BABBAR qá-tí ša-ak-na-at um-ma a-ta-ma a-ni-um ša PUZUR₄-a-na a-ni-um ša PUZUR₄-a-šùr lá be-el a-bi₄-im i-na ša-na-im ki-am lá ta-lá-pá-tám šu-mì a-wi-li lá tù-ta-da-a-ni-a-tí i-nu-mì tù-uš-té-bu-lu-ma qá-at-kà ta-ša-ku-nu ù KÙ.BABBAR a-na a-lim tù-šé-ba-lá-ni DAM.GÀR wa-dí šu-mì a-wi-lim lá ta-za-kà-ra-ni-a-tí a-ma-kam mu-uš-té-bi₄-lúm ku-a-tí ší-bi₄ li-iš-ku-na-kum šu-ma-mì-in₄ mu-tum ù <gap>-<gap>-tum ib-ší-mì-in₄ ni-il₅-e-ma KÙ.BABBAR né-ṭé-er